Costes autoritza l'Ajuntament de Sagunt a retirar la grava acumulada en el canal de Ciudadmar
26 de maig 2020

![Imagen 1](/media/zn2glp5e/50-canal2.jpg)![Imagen 2](/media/me0bcxud/c_pepe-gil.jpg)

La demarcació de Costes ha autoritzat l'Ajuntament de Sagunt a retirar la grava acumulada en el canal de Ciudadmar. Aigües de Sagunt ja ha començat hui estes actuacions que es realitzaran de manera sistemàtica i periòdica per a garantir la menor acumulació possible d'aigües procedents del nivell freàtic en el canal.

L'Ajuntament està analitzant l'oportunitat de sol·licitar a Costes la concessió per a poder donar «**una solució més definitiva**», assegura el regidor d'Aigües, Pepe Gil, qui afirma que l'alternativa que pot ser «**més adequada és la prolongació de la canonada d'aigües pluvials fins més prop de la mar i el cobriment de la superfície restant bé amb roques d'escullera o amb làmines prefabricades**».

Gil afig que, a causa dels temporals de llevant que transporten materials com la grava, «**caldrà fer tasques de manteniment i neteja de manera periòdica en l'eixida, ja que taponen l'eixida natural**». Quant a les tasques que s'estan duent a terme des de hui, el regidor assenyala que els materials que es retiren «**es deixaran en el delta del riu en un lloc on no causen problemes, seguint les instruccions de Costes**».

![](/media/5xkkjvok/50-canal4.jpg)![](/media/hgcahshn/50-canal1.jpg)  
![](/media/4augxs5x/50-canal3.jpg)  
  
  
 

*   [](http://www.facebook.com/sharer.php?u=https://aytosagunto.es/va/actualitat/costes-autoritza-l-ajuntament-de-sagunt-a-retirar-la-grava-acumulada-en-el-canal-de-ciudadmar/ "Facebook")
*   [](http://twitter.com/share?url=https://aytosagunto.es/va/actualitat/costes-autoritza-l-ajuntament-de-sagunt-a-retirar-la-grava-acumulada-en-el-canal-de-ciudadmar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/costes-autoritza-l-ajuntament-de-sagunt-a-retirar-la-grava-acumulada-en-el-canal-de-ciudadmar/ "Linked In")
*   [](mailto:?body=https://aytosagunto.es/va/actualitat/costes-autoritza-l-ajuntament-de-sagunt-a-retirar-la-grava-acumulada-en-el-canal-de-ciudadmar/)